I maorisk mytologi ble både Nordøya og Sørøya til i tiden da halvguden Maui eksisterte. Legenden forteller at han og hans brødre fisket fra kanoen sin (Sørøya). Maui fanget en stor fisk og drog den opp fra sjøen. Brødrene hans sloss over fisken og hakket den opp. Denne store fisken ble til Nordøya, og maorinavnet for øya er «» (Mauis fisk). Fjellene og dalene på øya er sagt å ha blitt til som et resultat av hakkingen til Mauis brødre. Maoriene regner fiskens hode som sørenden av øya. Wellington Harbour er munnen og Wairarapasjøen er øyet. Tauposjøen er hjertet og Northland er halen.